section_heading: Sveučilište
paragraph_text: Durant je sa svojom visinom 2,06 m, na sveučilištu Teksas igrao na poziciji krilnog centra. Odigrao je svih 35 utakmica regularnog dijela sezone, međutim njegova momčad je poražena u drugom krugu NCAA natjecanja od USC-a. Teksas je završio treći u konferenciji s omjerom 12-4 i završili su kao finalisti Big 12 konferencije 2007. godine. Kao freshman, Durant je u prosjeku postizao 25,8 poena, 11,1 skokova i 1,3 asistencije po utakmici, a proglašen je i sveučilišnim košarkašem godine. Nakon samo jedne sezone provedene na sveučilištu odlučio se je prijaviti na NBA draft.